Yo‘l harakati qoidalarni buzib, jarima to‘lashdan bo‘yin tovlayotgan haydovchilar ro‘yxati e’lon qilindi

Toshkent shahrida joriy etilgan “Yo‘l harakatini boshqarishning kompyuterlashtirilgan tizimi” tomonidan qayd etilgan va sodir etilgan qoidabuzarliklar uchun qonunchilikda belgilangan muddatlarda jarimani to‘lashdan bo‘yin tovlayotgan korxona va tashkilotlar ro‘yxati e’lon qilindi, deb xabar berdi Ichki ishlar vazirligi matbuot xizmati.

Qoidabuzarlar uchligidan Hospital Doctor D MChJ (23 marta), Millenium Group MChJ (13 marta), Toshkent shahar hokimiyatining (12 marta) avtomobillari joy olgan.
Kompyuterlashtirilgan tizim tomonidan qayd etilgan qoidabuzarliklar uchun jarimalarni ixtiyoriy ravishda to‘lash bo‘yicha qonunchilikda belgilangan 60 kunlik muddatni o‘tkazib yuborish, transport vositalarini ushlash va jarima maydonlariga joylashtirishga sabab bo‘ladi.
Ro‘yxatda keltirilgan qoidabuzarlar bilan quyidagi havola orqali tanishishingiz mumkin.